สับสนราคาทองคํา
&nbsp;
17 ส.ค. 2554

.....นพ.กฤชรัตน์ หิรัญยศิริ
 สําหรับการลงทุนที่ผมได้เขียนไปแล้วถึงวินัยที่ถูกต้องสำหรับนักลงทุน 5 ข้อ ในวันนี้จะเสริมข้อที่ 6 “วินัยข้อที่ 6 อย่าเฉลี่ยการขาดทุนเพราะนี่เป็นความผิดที่เลวร้ายที่สุดที่นักลงทุนอาจทำได้” อธิบายวินัยข้อนี้ได้ว่า เมื่อเราซื้อทองคำแล้วราคาเกิดตกไม่เป็นไปตามที่เราคิด คือเกิดการขาดทุน ส่วนใหญ่มักใช้วิธีซื้อถัวเฉลี่ย เพื่อให้เกิดความรู้สึกว่ามีต้นทุนที่ถูกลงตามราคาตลาด ข้อผิดพลาดที่สำคัญสำหรับเรื่องนี้ก็คือ ท่านเฉลี่ยให้ต้นทุนลดลงในขณะที่มีปริมาณหรือมี Momentum ที่ติดขนาดใหญ่ขึ้น นั่นก็คือนักลงทุนกำลังหลอกตัวเอง ขณะที่เราซื้อเพิ่มขึ้นปริมาณทองคำในมือถือมากขึ้นซึ่งวิธีการที่ถูกก่อนที่จะซื้อถัวเฉลี่ย คือนักลงทุนต้องตอบคำถามตัวเองให้ได้เสมอว่า 
1.เราพร้อมที่จะรับความเสี่ยงเพิ่มขึ้นหรือไม่ถ้าเราใส่เงินเพิ่มขึ้นเข้าไป 
2.ที่สำคัญคือจะต้องวิเคราะห์ราคาทองว่าได้เปลี่ยนแนวโน้มจากขาขึ้นเป็นขาลงหรือไม่ หมายความว่าถ้าตลาดเปลี่ยนแนวโน้มเป็นขาลงการซื้อเฉลี่ยจะเพิ่มการขาดทุนด้วยปริมาณที่สูงขึ้น ซึ่งเป็นสาเหตุสำคัญที่ทำให้นักลงทุนขาดทุนอย่างมาก
นักลงทุนควรศึกษาและกลับมาทบทวนตลาดและเทคนิครวมทั้งความเสี่ยงก่อนซื้อเฉลี่ยขาดทุน การซื้อเฉลี่ยในขาลงท่านจะต้องมั่นใจว่าตลาดยังไม่เปลี่ยนแนวโน้มแล้วเท่านั้น
วิเคราะห์ราคาทางเทคนิค
ราคาทองคำได้ปรับตัวลดลงต่อเนื่องตั้งแต่วันที่ 9 มิ.ย. 2553 โดยลดลงจากระดับ 1,250 เหรียญสหรัฐ ซึ่งเป็นจุดสูงสุดใหม่ในรอบทศวรรษ ปรากฏว่ามีแรงเทขายเข้ามาอย่างต่อเนื่องจนหลุดแนวรับสำคัญ 2 แนวคือ 1,230 เหรียญสหรัฐและ 1,220 เหรียญสหรัฐ ตามลำดับ ก่อนที่จะสามารถดีดตัวกลับมาปิดสูงได้ที่ระดับ 1,226 เหรียญสหรัฐ ในคืนวันศุกร์ จะเห็นได้ถึงความผันผวนของราคาและการเทขายตามความผันผวนของค่าเงินยูโรที่เกิดขึ้นในช่วง 3 วันที่ผ่านมา โดยในขณะนี้สัญญาณออสซิเลเตอร์ในระดับรายชั่วโมงเริ่มมีการผงกหัวขึ้น ใน RSI และ Slow sto เริ่มเป็นสัญญาณซื้อในขณะที่ MACD ยังเป็น Flat trend
เราวิเคราะห์ว่าราคาทองคำกำลังเริ่มเข้าสู่ภาวะดีดตัวขึ้นใหม่ หลังจากใช้เวลาปรับฐาน 3 วันเต็ม โดยราคาเริ่มกลับยืนอยู่เหนือเส้นค่าเฉลี่ยโดยทั่วไปได้อีกครั้งหนึ่ง เราคาดว่าในสัปดาห์หน้าราคาจะสามารถทดสอบจุดสูงสุดเดิมที่ 1,250 เหรียญสหรัฐได้ อย่างไรก็ตามขอให้นักลงทุนติดตามอย่างใกล้ชิดตามความผันผวนของราคาที่มากขึ้นโดยตลอด และต้องบริหารความเสี่ยงการลงทุนอย่างใกล้ชิด ขอให้โชคดีในการลงทุนทองคำซึ่งเป็นสิ่งที่น่าศึกษาและทำความเข้าใจ ทำให้ตลาด Gold Futures เองก็มีปริมาณการซื้อขายเพิ่มขึ้นหรือลดลงตามการแกว่งตัวของตลาดเช่นเดียวกัน 
MTS Gold Futures เปิดให้บริการแล้วที่ Central World ชั้นที่ 28 เบอร์ติดต่อ 022225959 สามารถติดต่อได้ทุกวันทำการ ขอบคุณครับ